CELEX: 12012E/PRO/11
Language: lv
Date: 2012-10-26 00:00:00
Title: Līguma par Eiropas Savienības darbību konsolidētā versija#PROTOKOLI#11. protokols - par 42. pantu Līgumā par Eiropas Savienību

26.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 326/1
            
         11. PROTOKOLS
   PAR 42. PANTU LĪGUMĀ PAR EIROPAS SAVIENĪBU
   AUGSTĀS LĪGUMSLĒDZĒJAS PUSES,
   IEVĒROJOT TO, ka pilnībā jāīsteno Līguma par Eiropas Savienību 42. panta 2. punkta noteikumi,
   IEVĒROJOT TO, ka saskaņā ar 42. pantu Savienības politika neskar dažu dalībvalstu drošības politikas un aizsardzības politikas īpašo būtību un ievēro dažu dalībvalstu pienākumus, kuras uzskata, ka to kopējā aizsardzības politika ir īstenojama NATO ietvaros saskaņā ar Ziemeļatlantijas Līgumu un ir saderīga ar kopējo drošības un aizsardzības politiku, kas noteikta šajā struktūrā,
   IR VIENOJUŠĀS par šādu noteikumu, ko pievieno Līgumam par Eiropas Savienību un Līgumam par Eiropas Savienības darbību,
   Eiropas Savienība kopā ar Rietumeiropas Savienību izstrādā noteikumus ciešākai savstarpējai sadarbībai.